《和张原斋见寄》
宋代·丘葵

昔磨铁砚已成空，今掉孤舟作钓翁。
百丈依依牵夜月，一丝袅袅弄秋风。
梦回牧笛樵歌裹，身寄鸥沙犊草中。
独把新诗轻万户，故人相问有张公。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。